google/wiki40b huggingface dataset:
Henrich V. (Anglicko)

Životopis

Narodil sa ako najstarší syn Henricha IV. Bol vzdelaný a zručný vo všetkých vtedajších športoch. Okrem iného bol aj dobrým muzikantom.
Na trón zasadol roku 1413. Už vo svojich dvadsiatich šiestich rokoch bol považovaný za zdatného bojovníka. Osvedčil sa v dlhej kampani proti Walesu.
Roku 1415 obrátil svoju pozornosť na Francúzsko a obsadil Harfleur. Jeho vojenská misia na území Francúzska vyvrcholila slávnou bitkou o Agincourt, kde Henrich porazil veľkú presilu francúzskeho vojska a takmer vyhladil francúzsku šľachtu. Tá prišla po fatálnej strategickej chybe o vyše 5000 mužov modrej krvi a ďalších 1000 z nich bolo zajatých.
Roku 1417 sa opäť vrátil do Francúzska, kde v troch krátkych kampaniach zdolal Normandiu. Roku 1420 po dohode v Troyes si vzal za manželku dcéru francúzskeho kráľa a de facto sa tým stal virtuálnym vládcom Francúzska. Miesto na francúzskom tróne má patriť jeho synovi.

Politika

V domácom prostredí bol Henrich považovaný za zdatného vládcu, zbožného a ťažko pracujúceho muža. Vynikal v administratíve ako aj vo veciach zahraničnej politiky.

Smrť a následník

Henrich V. zomrel v roku 1422 na dyzentériu vo Francúzsku, kde sa vrátil kvôli udržaniu si pozície. Rok pred ním tu v boji zomrel jeho brat, gróf z Clarence.
Nasledovníkom na tróne sa stal jeho iba 9 mesačný syn Henrich VI., zdediac tak neutešenú situáciu vlády na dvoch podlomených stoličkách.
Velidú

Velidú (maldiv. ވެލިދޫ‎) je jeden z obývaných ostrovov na atole Núnu na Maldivách. Počet obyvateľov je 2 160 (jún 2006), dĺžka ostrova 1 130 m, šírka 650 m. Vzdialenosť od hlavného mesta Male je 166,52 km.
Okolo 5. storočia pred Kr. začali Velidú osídľovať prví obyvatelia - Árijci, prichádzajúci z neďalekej Indie a Cejlónu. Neskôr došlo k zmiešavaniu obyvateľov s okolitými ostrovmi (Magúdú a Tuládú). Na týchto troch ostrovoch (Magúdú, Tuládú a Velidú) je v súčasnosti najvyššie zaľudnenie.
Na ostrove sa nachádza veľa historických monumentov, jedným z nich je aj strom (Velidhu bodu nikagas), strom starý viac ako 5 storočí. Ostrov je povestný ako jeden z najrybnatejších regiónov na Maldivách, a špeciálne na atole Núnu.
L’Étoile (Jura)

Poloha

Obec má rozlohu 6,13 km². Najvyšší bod je položený 424 m n. m. a najnižší bod 235 m n. m.

Obyvateľstvo

Počet obyvateľov obce je 552 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montbras

Poloha

Obec má rozlohu 5,4 km². Najvyšší bod je položený 330 m n. m. a najnižší bod 257 m n. m.

Obyvateľstvo

Počet obyvateľov obce je 26 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bragassargues

Poloha

Obec má rozlohu 7,49 km². Najvyšší bod je položený 243 m n. m. a najnižší bod 69 m n. m.

Obyvateľstvo

Počet obyvateľov obce je 139 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vladimír Kinier

Klubová kariéra

Je odchovancom futbalového klubu MŠK Tatran Krásno nad Kysucou odkiaľ neskôr odišiel hrať najvyššiu republikovú súťaž. V československej lige hral predovšetkým za Žilinu (v rokoch 1979 – 1984 a 1985 – 1988). V rokoch 1984 – 1985 hral za Duklu Banská Bystrica v rámci povinnej vojenskej služby. Roky 1988 – 1990 strávil v drese Slovana Bratislava. V lige odohral 230 zápasov, strelil 9 gólov. Záver kariéry strávil vo francúzskom FC Bourges (1990 – 1994).

Reprezentácia

V československej reprezentácii odohral 10 zápasov s bilanciou 5 výhier, 1 remíza a 4 prehry, gól nestrelil.
Debutoval 28. marca 1984 v priateľskom stretnutí v Erfurte proti NDR, ktorý Československo prehralo 1:2. Zúčastnil sa majstrovstiev sveta 1990 v Taliansku, kde sa Česko-Slovensko dostalo až do štvrťfinále turnaja, v ktorom podľahlo neskoršiemu víťazovi majstrovstiev Západnému Nemecku 0:1. Kinier odohral celé stretnutie základnej skupiny proti Taliansku, ktoré ČSFR prehrala 0:2. Bol to zároveň i jeho posledný zápas v národnom drese.
Emma Watsonová

Životopis

Emma sa narodila Jacqueline a Chrisovi v Paríži. Po rozvode rodičov sa spolu s matkou a bratom presťahovali do Oxfordshire v Anglicku. V škole prejavovala záujem o herectvo, keď si zahrala v niekoľkých školských divadelných predstaveniach napríklad „Arthur: The Young Years“, „Happy Prince“ a „Alica v ríši divov“. Ako 7-ročná sa umiestnila na 1. mieste v školskej súťaži v recitácii. Strednú školu ukončila s prospechom "A" a chystá sa pokračovať v štúdiu na univerzite.
Teraz žije s mamou v Oxforde. Jej rodičia sú  rozvedení a pracujú ako právni zástupcovia. Emma má o tri roky mladšieho brata Alexa (* 1993). Okrem Alexa má aj troch nevlastných súrodencov – brata Tobyho (4 roky) a sestričky dvojičky Ninu a Lucy (4 roky).
Konkurzu na Hermionu vo filme Harry Potter sa zúčastnila na podnet triedneho učiteľa. Na konkurze sa zúčastnila, ale ako hovorí – len tak zo srandy. Konkurz vyhrala a dnes už má za sebou osem filmov Harryho Pottera.
Popri premierovaní HP hrala v roku 2011 vo filme Môj týždeň s Marylin s Eddie Redmaynom a iné menšie role v menej známych filmoch pred 2010. 
V roku 2012 si zahrala vo filme Charlieho malé tajomstvá (Perks of being a walflower) ako jednú s hlavných postáv Sam. 
Rok na to hrala vo filme francúzskej režisérky Sofie Coppoly vo filme Bling Ring s Taissou Farmigou (tiež hl.rolu Nicki). O tomto filme sa vyjadrila, že svoju postavu videla ako úplný opak seba samej a že to bolo viac o pracovaní so Sofiou ako hrať tú postavu. Dokonca sa kvôli tomu filmu musela naučiť tanci pri tyči. Toho istého roku vyšila komédia This is the End s Sethom Roganom, kde herci hrali sami seba. V roku 2014 hrala vo filme Noe s Russelom Croweom, Jennifer Conelly a Anthony Hopkinsom, v roku 2015 vo Filme Regression od režizéra Alejandro Amenabar s Ethanom Hawkom a v roku 2016 vo filme Colonia s Danielom Brühlom o mieste, kde velil bývalý nacista Paul Schäfer v Chile. V marci roku 2017 vyjde dlho očakávaný film Kráska a zviera, kde Emma stvárni Bellu a mesiac na to film The Circle s Tomom Hanksom podľa rovnomennej knihu od Davea Eggersa.
Emma sa rozhodovala medzi štúdiom na niektorej Britskej univerzite, ale zvažovala aj štúdium v Amerike na niektorej univerzite z Ivy League Colleges. Chcela by hrať vo filmoch aj počas štúdia podľa vzoru Jodie Foster, ktorá zvládla herectvo aj štúdium naraz. Emma v jednom z interview vyhlásila, že už teraz má dosť peňazí, aby nemusela nikdy v živote nič robiť, ale to nie je cesta, po ktorej by chcela ísť. Štúdium na univerzite ju motivuje a verí, že z nej urobí ešte lepšiu herečku. Nakoniec si vybrala Brownovú univezitu z ktorej zpromovala v roku 2014 z anglickej literatúry. 
Vo voľnom čase hráva športy; hlavne stolný tenis a tenis. Má rada čas strávený s priateľmi, nakupovanie a kino. Jej obľúbené filmy sú: Vykúpenie z väznice Shawshank, Gladiátor, Statočné srdce, Pýcha a predsudok, Pomáda, Shrek, a Dannyho jedenástka; obľúbení herci: Julia Robertsová, Brad Pitt a Renée Zellwegerová.
Kryostat

Kryostat (grécky: κρυος – kryos – „chlad“) je chladiace zariadenie, pomocou ktorého sa objekt udržiava pri nízkej teplote na úkor vonkajšieho chladiaceho zdroja. Zvyčajne týmto chladiacim zdrojom je skvapalnený plyn s nízkym bodom varu ako je kyslík, argón, dusík a hélium. Používajú sa v experimentálnej fyzike, medicíne, biológii, chémii a vo viacerých technických disciplínach…
V každom kryostate je nevyhnutná tepelná izolácia pracovného objemu od okolia. Čim je nižšia dosahovaná teplota, tým je dôležitejšia dobrá tepelná izolácia. V kryostatoch s použitím kvapalného dusíka, kyslíka a argónu sa často používa vysokovákuová tepelná izolácia. Pre héliové kryostaty je táto izolácia nepostačujúca. Preto, aby sa znížili tepelné straty cez priľahlé steny, je nevyhnutné znížiť ich teplotu, čo sa dosahuje ochladením stien pomocným chladením, zvyčajne kvapalným dusíkom.
Victor Company of Japan

Victor Company of Japan, Limited (jap. 日本ビクター株式会社 – transkripciou: Nippon bikutá kabušiki gaiša), bežne vystupuje pod skratkou JVC, je japonský výrobca audiovizuálnych elektrospotrebičov, počítačových komponentov, IT zariadení a médií pre konzumný a profesionálny trh. Spoločnosť je známa ako výrobca prvých japonských televíznych prijímačov a pre vyvinutý VHS štandard na nahrávanie analógového videosignálu na magnetické páskové médium uchovávané v kazete.

Dejiny

Spoločnosť JVC vznikla v roku 1927 v japonskom meste Jokohama pod názvom The Victor Talking Machine Company of Japan, Limited ako dcérska spoločnosť americkej fonografickej a nahrávacej spoločnosti Victor Talking Machine. V roku 1929 sa majoritné vlastníctvo previedlo na firmu RCA-Victor.
V roku 1932 začala firma so sériovou výrobou rádiových prijímačov a o sedem rokov neskôr – v roku 1939 – vyrobila prvý japonský televízor. Útlm výrobného procesu nastal počas druhej svetovej vojny. JVC, tak ako ostatné firmy, prerušila svoje obchodné vzťahy so zahraničnými partnermi a odberateľmi.
V 50. rokoch 20. storočia vyrobila spoločnosť JVC prvú japonskú dlhohrajúcu platňu (LP) a rozšírenú platňu (EP). Úspech firmy prišiel v 70. rokoch. V roku 1976 vyvinula formát VHS a vyrobila prvý VHS videorekordér. Formát VHS sa stal protikladom formátu Betamax vyvinutého v roku 1975 spoločnosťou Sony. Až do roku 1988 sa viedla tzv. "kazetová vojna" o to, ktorý z týchto systémov je lepší.

Súčasnosť

Od roku 1982 je JVC oficiálnym partnerom Majstrovstiev sveta vo futbale a v roku 2002, na 17. majstrovstvách sveta vo futbale v Japonsku a v Kórejskej republike, bolo parterstvo medzi JVC a Medzinárodnou futbalovou federáciou (FIFA) predĺžené. Spoločnosť uzavrela partnerstvo s návštevníckym centrom Kennedyho vesmírneho strediska. V roku 2005 firma vyvinula prvý dvojvrstvový dátový nosič DVD+RW DL.
Pod značkou sa v Japonsku každoročne organizuje JVC Tokyo Video Festival a JVC Jazz Festival. V súčasnosti je JVC jedna z najväčších mediálnych korporácií na svete so sídlom v Jokohame. V Japonsku prezentuje svoje výrobky pod značkou Victor.
Germaines

Poloha

Obec má rozlohu 8,69 km². Najvyšší bod je položený 455 m n. m. a najnižší bod 335 m n. m.

Obyvateľstvo

Počet obyvateľov obce je 31 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laterálne myslenie

Laterálne myslenie je uvoľnené uvažovanie o probléme zamerané na hľadanie neobvyklých, nekanonickych riešení, obhliadanie málo pravdepodobných variantov.
Cannectancourt

Poloha

Obec má rozlohu 7,57 km². Najvyšší bod je položený 182 m n. m. a najnižší bod 46 m n. m.

Obyvateľstvo

Počet obyvateľov obce je 540 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zbojnícke veže

Topografia

Od západu na východ, teda od sedla Biela lávka nasleduje: Malá Zbojnícka veža, Malá Zbojnícka štrbina, Prostredná Zbojnícka veža, Veľká Zbojnícka štrbina, Veľká Zbojnícka veža a Zbojnícke sedlo (asi 2360 m). Na sever ich steny spadajú do Zadnej Javorovej doliny na juh do Veľkej Studenej doliny, oblasť Strelecké polia.

Výstupy

Prvý výstup na Veľkú Zbojnícku vežu zo Zbojníckeho sedla uskutočnili Z. Klemensiewicz a R. Kordys v r. 1907, II.
Prvý prechod úplnej hrebeňovky až na Bielu lávku vykonal A. Grósz v r. 1912.
Niekoľko prvovýstupov na jednotlivé veže vytýčil František Kele v r. 1954.
Vakomyš kowari

Opis

Pripomína vevericu, má hustý chvost s čiernou štetkou. Žije v nore a zväčšuje si ju po dažďoch, keď zmäkne pôda. 
Vakomyš je pomerne veľká: 13,5 - 18 cm, výnimočne 20 cm. Váži 70 - 150 g, výnimočne až 180 g.

Potrava

Vo veľkom loví napríklad jašterice, vtáky a hlodavce, chytá ich prednými pazúrmi a niekoľkokrát do nich zahryzne. Živí sa aj hmyzom.
Jiří Karen

Pomenovanie verejných miest

Po Jiřím Karenovi je pomenovaný park v Prahe 10 v Strašniciach. Je ohraničený dvoma vetvami ulice Na Třebešíně. Podnet na pomenovanie dala tamojšej zástupkyňa starostu Ivana Cabrnochová v roku 2014.
Cierges-sous-Montfaucon

Poloha

Obec má rozlohu 9,15 km². Najvyšší bod je položený 266 m n. m. a najnižší bod 205 m n. m.

Obyvateľstvo

Počet obyvateľov obce je 56 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rotunda svätého Juraja (Skalica)

Popis stavby

Je to najstaršia historicko-architektonická pamiatka v meste. Vybudovaná bola ako kostolík na hradisku. Rotunda plnila funkciu vlastníckeho kostolíka s malou plochou na pochovávanie. Je to centrálna kruhová stavba, rozšírená o podkovovitú apsidu, má barokovú kupolu s laternou, jej apsida s konchou zostali v pôvodnej románskej podobe. Na vonkajšej strane apsidy sú stopy po dvoch románskych oknách. Murivo sa skladá z menších pieskovcových kvádrov.

Historický vývoj stavby

Pôvodne bola postavená nižšia s rovnou strechou.
Po tom čo roku 1372 bola Skalica povýšená Ľudovítom I. na kráľovské mesto s právom hradieb, došlo k nadstaveniu rotundy nad úroveň hradieb. Rozdiel vidno vo veľkosti kameňov, kde prístavba je robená z menších kameňov.
Roku 1650 bola postavená kupola s laternou a v strede rotundy bola vstavaná krypta.
V roku 1945 došlo k poškodeniu rotundy počas bojov. Oprava bola vykonaná roku 1949, kedy získala rotunda súčasný výraz - boli odstránené vonkajšie omietky.
Roku 1970 po vyhlásení za národnú kultúrnu pamiatku bol uskutočnený archeologický, reštaurátorský a umeleckohistorický výskum.
V roku 1996 boli reštaurované nástenné fresky.

Nástenné maľby

V rotunde sa nachádzajú vzácne nástenné maľby. Pochádzajú z konca 15. storočia a sú na nich znázornené dva výjavy z legendy o svätom Jurajovi bojujúcom s drakom. Výjavy dopĺňajú erby.

Súčasné využitie

V roku 2002, z príležitosti osláv 630. výročia povýšenia Skalice na slobodné kráľovské mesto, inštalovalo Záhorské múzeu v Skalici v rotunde stálu expozíciu s tematickým zameraním na predstavenie tejto pamiatky a jej stavebo historický vývoj.
Beaumont-en-Beine

Polohopis

Beaumont-en-Beine má rozlohu 5,41 km². Najvyšší bod je položený 147 m n. m. a najnižší bod 72 m n. m.

Obyvateľstvo

Beaumont-en-Beine má 159 obyvateľov (2009).
Graf vývoja obyvateľstva:
Zdroje: INSEE
Zero Insertion Force

Zero Insertion Force alebo ZIF alebo ZIF socket (angl. nulová vkladacia sila) je technológia odblokovania konektora pre integrované obvody, procesory, káble a pod. umožňujúca vloženie súčiastky do pätice (konektora) bez použitia sily.
Najbežnejším použitím tejto technológie je pri pripájaní mnohovývodových integrovaných obvodov – hlavne procesorov. Dôvodom zavedenia technológie bol nárast počtu vývodov integrovaných obvodov. Každý pin obvodu pri zakladaní do alebo vyťahovaní z pätice kladie určitý odpor. Pri veľmi veľkom počte pinov sa tieto sily sčítavajú a výsledná sila potrebná na založenie, alebo vybratie obvodu je príliš veľká a môže viesť až ku mechanickému poškodeniu obvodu alebo jeho vývodov. ZIF pätica má ovládaciu páčku, ktorá ovláda pohyblivú časť konektora. Páka posunom časti konektora otvorí pripájacie kontakty, alebo uvoľní vývody z kontaktov, čo umožní založenie resp. vybranie obvodu bez použitia sily. Založený obvod sa pritiahnutím páky zasunie do kontaktového poľa, alebo sa kontakty prisunú k jeho vývodom, čím sa zabezpečí elektrický kontakt.
Steven Holl

Pohľad na Hollovu architektonickú tvorbu

Hollove stavby odrážajú jeho fascináciu vedeckými fenoménmi a hrou so svetlom a jeho odrazmi. Pomocou týchto elementov vytvára pôsobivé vizuálne zážitky. Jeden z najviac typických aspektov Hollovej predstavy o tom, čím by architektúra dneška mala byť, je fenomén spojeného zážitku. „Napríklad, ak zdvihnete svoju ruku a budete sa pozerať cez zasklené dvere tak, že v nich uvidíte odraz budovy naproti ulice, nepozeráte sa na svoju ruku, nepozeráte sa na sklené dvere a nepozeráte sa na budovu oproti vám.“ Holl ďalej vysvetľuje „To čo zažívate zložením všetkých vrstiev, je práve ten spojený zážitok, ktorým architektúra v konečnom dôsledku je. Cítim, že ak tento obraz odprezentujeme v počítačovej grafike, nedosiahneme podstatu zážitku z architektúry.“

Nedávne práce

Rozšírenie Cranbrookovho vedeckého inštitútu (Bloomfield Hills, štát Michigan 1996 – 1999). Steven Holl, nositeľ medaily Alvara Aalta z roku 1998 nedávno dokončil Bellevue Art Museum v Bellevue v štáte Washington a rošírenie Collage of Architecture And Landscape Architecture (University of Minnesota). Tiež pracuje na rozšírení a obnove Nelson Atkins Museum Of Art v Kansas City v Missoury a na Fondation Pinault v Ile Seguin. K ďalším súčasným činnostiam sa radia Knut Hamsun Museum (Kamar, Nórsko), budova umenia a histórie umenia Iowskej univerzity (Iowa City, Iowa) a Fakulta architektúry na Cornellovej univerzite v Ithaca (New York, 2004).

Významné ocenenia

Francúzska Grande Médaille d’Or (1997), nasledovne medaila Alvara Aalta z roku 1998. V roku 2001 ho magazín Time menoval najlepším americkým architektom. V roku 2002 ho Smithsonian Institution Cooper – Hewitt ocenil cenou National Design Award in Architecture. Taktiež získal cenu Čestný člen kráľovského inštitútu britských architektov (2003). Roku 2007 získal za projekt Školy umenia a dejín umenia univerzity v Iowe ocenenie AIA 2007 Institute Honor Award.
Le Pêchereau

Poloha

Obec má rozlohu 20,94 km². Najvyšší bod je položený 256 m n. m. a najnižší bod 103 m n. m.

Obyvateľstvo

Počet obyvateľov obce je 1 930 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Žumberk (hrad)

Žumberk je zrúcanina hradu, ktorý stojí na vysokom ostrohu nad riekou Holetínkou pri mestečku Žumberk v okrese Chrudim. Prvá zmienka o hrade pochádza z roku 1318, kedy sa vyskytol v prídomku svojho majiteľa. Pôvodné meno hradu je Sunenberg a z jeho nemeckého mena možno usúdiť, že vznikol na konci 13. storočia. Počas storočí často striedal majiteľa. Začiatkom 17. storočia začal chátrať. Poslední obyvatelia ho opustili v rokoch 1760 – 1770. Potom sa stal zrúcaninou. Zhruba päťboké jadro hradu obiehala parkánová hradba pravdepodobne s vežovitou vstupnou bránou v čele. Palác, ktorý zrejme predstavoval hlavnú obytnú aj obrannú budovu, zaujal zadnú, najchránenejšiu stranu. V súčasnosti sú zachované zvyšky hradného paláca a veže. Predhradie bolo v novoveku celkom zastavané budovami hospodárskeho dvora. Zrúcaniny hradu sú voľne prístupné.
Pinxtonský porcelán

Pinxtonský porcelán je označenie pre porcelán, vytvorený Johnom Cokeom a Williamom Billingsleym v Pinxtonu (dedine v anglickom grófstve Derbyshire).

História

Pinxtonská porcelánka bola založená na ploche prenajatej treťom synom reverenda D'Ewese Cokea, ktorý začal spolupracovať s podnikateľom a maliarom porcelánu Williamom Billingsleym. Billingsley, ktorý začínal v derbyjské porcelánke, bol teraz známy kvalitou svojich malieb, ale zaujímal sa aj o zlepšenie postupu na výrobu porcelánu, ktorý podľa niektorých získal od Zachariaha Boremana. Nakoniec však podnik opustil a založil si v Mansfieldu dielňu, kde zdobil dovážaný porcelán. John Coke v Pinxtonské porcelánke pokračoval od roku 1799 do roku 1806, pričom v rokoch 1801 a 1802 spolupracoval s novým partnerom Henrym Banksom.
V apríli 1806 si Coke vzal Susannu Wilmotovou a výrobu porcelánu udržiaval až do roku 1813 John Cutts, ktorý tu predtým pracoval ako dekoratér. Cokeov záujem prešiel od porcelánu k ťažbe uhlia v Pinxtonu, načo sa celá rodina presťahovala do domu Debdale Hall.

Dedičstvo

O pinxtonský porcelán sa zaujíma skupina ľudí vzniknutá roku 1996. Táto spoločnosť publikuje knihy a tiež organizuje expozície. Čajová kanvica na obrázku vyššie zobrazuje Brookhill Hall, ktorý bol domovom Johna Cokea. Toto dielo patrí do zbierky pinxtonského porcelánu v Derbskom múzeu.
František I. (Lotrinsko)

Životopis

Narodil sa v Nancy ako najstarší syn Antona II. a Renáty Bourbonskej, dcéry Gilberta z Montpensier. V polovici 30. rokov 16. storočia bol krátko zasnúbený s Annou Klevskou, ktorá sa v roku 1540 vydala za anglického kráľa Henricha VIII.
V roku 1541 sa oženil s princeznou Kristínou Dánskou (* 1521 – † 1590). Princezná bola dcérou dánskeho kráľa Kristiána II. a Izabely Habsburskej (ktorá bola sama potencionálnou nevestou pre Henricha VIII.). František zomrel v roku 1545 v Remiremonte. Kristína sa stala regentkou a poručníčkou ich malých detí.
Zug (mesto)

Geografia

Zug leží v nadmorskej výške 425 m n. m. na Zugskom jazere. Z rozlohy 33,8 km² pripadá vyše 12 km² na jazero. Z plochy súše je 23,8 % zastavanej, 35,5 % sa využíva na poľnohospodárske účely, 38,1 % je zalesnených a 2,6 % tvorí neproduktívna pôda.
Pastier

Pastier je priamy výrobca v poľnohospodárstve, ktorého úlohou je pasenie dobytka, oviec, kôz alebo ošípaných.

Dejiny

Začiatky pastierstva siahajú do obdobia okolo roku 6500 pred Kr., kedy boli v oblasti Blízkeho východu zdomácené zvieratá koza domáca a ovca domáca. Okolo roku 6000 pred Kr. sú už známe dôkazy o chove hovädzieho dobytka, ošípaných a hydiny.
Na území Slovenska chovali Slovania dobytok formou pasenia na lúkach. Okrem toho chovali ešte ošípané, ovce, kozy a kŕmili ich senom. Za priekopníkov salašníckeho chovu oviec sa považujú prisťahovalci z dnešného Bulharska a Rumunska. Známi sú výrobou mliečnych výrobkov, ako napr. bryndza či rôzne syry. Koncom 17. storočia sa už postupne zavádzal maštaľný chov dobytka so sezónnym pasením na priľahlých lúkach.
Medzinárodné označenie satelitov ID

Medzinárodné označenie, anglicky International Designator alebo označenie COSPAR a v Spojených štátoch ako NSSDC ID, je medzinárodná konvencia pre označovanie satelitov.  Skladá sa z roku štartu, trojciferného prírastkového čísla od začiatku daného roka a až troj-písmenového kódu predstavujúceho sekvenčný identifikátor kusu v štarte. 
Napríklad 1990-037A je raketoplán Discovery na misii STS-31, ktorá niesla Hubbleov kozmický ďalekohľad (1990-037B) do vesmíru. Tento štart bol v roku 1990 37. v poradí. Kozmické lode, ktoré nedokončia obežnú dráhu Zeme, napríklad po štarte nedosiahli obežnú dráhu, nemajú zvyčajne pridelené ID.     
Systém označovania je všeobecne známy ako systém COSPAR, ktorý bol vymenovaný pre Výbor pre vesmírny výskum (COSPAR) Medzinárodnej rady pre vedu. COSPAR zahŕňa- prvý označenie systém, navrhnutý na Harvardovej univerzite v roku 1958.  Tento systém používal písmená gréckej abecedy na označenie umelých satelitov.  Sputnik 1 bol napríklad označený ako 1957 Alpha 2.  Systém označovania v Harvarde pokračoval v používaní satelitov, ktoré boli spustené až do konca roku 1962, kedy bol nahradený moderným systémom.  Prvý satelit, ktorý dostal označenie noveho formátu, bola Luna E-6 č. 2, 1963-001B.
Katalóg spravuje v Spojených štátoch National Space Science Data Center (NSSDC), súčasť NASA.
Gabriel Landeskog

Kariéra

Landeskog je odchovancom klubu Djurgårdens IF, kde pôsobil ako dorastenec a neskôr aj ako junior. V sezónach 2009/2010, 2010/2011 bol hráčom mužstva Kitchener Rangers pôsobiaceho v zámorskej Ontario Hockey League (OHL). V spomínanom mužstve odohral celkovo 141 zápasov, s bilanciou 74 gólov a 71 asistencií. V roku 2011 bol draftovaný klubom Colorado Avalanche ako 2. v celkovom poradí. V premiérovej sezóne 2011/2012 v drese Colorada bol s 52 kanadskými bodmi najproduktívnejším nováčikom NHL. Vsietil 22 gólov a zaznamenal 30 asistencií. V štatistike plus/mínus nazbieral 20 plusových bodov. Pred sezónou 2012/2013 sa stal vo veku 19 rokov najmladším kapitánom v histórii NHL.
Žiarska chata

Turistické možnosti

Okolo nej prechádza modrá turistická značka vedúca od ústia Žiarskej doliny, cez Smutné sedlo na Ťatliakovu chatu a zelená turistická značka vedúca z Otrhancov, Hrubého vrchu a Jamníckej doliny na Baníkov a do Roháčskej doliny. Od chaty sa dá ísť ďalej do Smutného sedla (1,50 hodiny), Žiarskeho sedla (1,45 hodiny) na Baranec (3,30 hodiny), Plačlivé (2,20 hodiny), Ostrý Roháč (3,25 hodiny), Baníkov (2,45 hodiny) a Volovec (4,20 hodiny).

Iné možnosti

V chate je možnosť občerstvenia, ubytovania, predaja suvenírov a vypožičania si kolobežky, s ktorou sa dá pohodlne zviesť po asfaltovej ceste do ústia doliny. Pri chate je aj parkovisko, ale nie je použiteľné pre bežných turistov. Do Žiarskej doliny sa totiž autom nesmie (výnimku tvorí zásobovanie a horská služba).

Okolie chaty

Blízko chaty je detské ihrisko, zimný sklad, pietne miesto obetiam Západných Tatier a stanovisko Horskej služby. 15 minút cesty od chaty po zelenej turistickej značke je vidieť Šarafiový vodopád.